《雨霁行西湖二首 其一》
宋代·程俱

晨辉丽春山，雨过松竹香。连峰翠欲滴，动摇云水光。

长堤如卧虹，草暗路已荒。菰蒲破绿净，老葑日以张。

念昔总角游，祗今二毛苍。物境既非昨，我身安得常。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。